1. **PODACI O NARUČIOCU:**

**Uprava za kapitalne projekte**

ul. Arsenija Boljevića 2 a (City Mall, 3 sprat)

81000 Podgorica

Crna Gora

Faks: +382 20 230 228

E-pošta: ukp@ukp.gov.me

1. **PROGRAM I FINANSIRANJE:** *Zajednički regionalni program o trajnim rješenjima za izbeglice i raseljena lica (Regional Housing Programme– RHP/ Program stambenog zbrinjavanja u Crnoj Gori)*

Okvrini ugovor zaključen između Banke za razvoj Savjeta Evrope i Crne Gore o Regionalnom programu stambenog zbrinjavanja od 04.11.2013. godine, Ugovor o donaciji između Banke za razvoj Savjeta Evrope i Crne Gore u vezi sa realizacijom potprojekta Regionalnog programa stambenog zbirnjavanja od 07.10.2014. godine i Ugovor o implementaciji Regionalnog stambenog programa- nacionalnog stambenog programa u Crnoj Gori zaključen između Ministarstvo finansija i socijalnog staranja Crne Gore, Uprava za kapitalne projekte iOpštine Herceg Novi.

"Zajednički regionalni program trajnih rješenja za izbjeglice i raseljena lica", poznat kao "Regionalni stambeni projekat" (RHP) zajednička je inicijativa Bosne i Hercegovine, Hrvatske, Crne Gore i Srbije ("Partnerskih zemalja"). Cilj ove regionalne inicijative je da se doprinese rješavanju stanja dugotrajnog raseljenja najranjivijih izbjeglica i raseljenih lica (RL) nakon konfliktnog perioda od 1991 - 1995. godine na teritoriji bivše Jugoslavije, uključujući interno raseljena lica (IRL) u Crnoj Gori od 1999. godine, tako što će im se, između ostalog, obezbijediti trajna stambena rješenja. RHP ima za cilj da pomogne blizu 74.000 ljudi, odnosno 27.000 domaćinstava, a cijena ovoga procjenjuje se na približno 584 miliona eura za petogodišnji period. RHP se sastoji od četiri stambena projekta zemalja, po jedan za svaku Projektnu zemlju, koje svaka relevantna Projektna zemlja pojedinačno realizuje kroz nekoliko podprojekata i faza.

U Crnoj Gori, od Regionalnog stambenog programa se očekuje da pruži trajna stambena rješenja za nekoliko kategorija ranjivih interno raseljenih i raseljenih lica kroz lokalnu integraciju u njihovim mjestima raseljenja ili u okviru institucija socijalnog zbrinjavanja. Ukupno, 1.777 domaćinstava (odnosno 6.063 pojedinca) predstavlja ciljnu grupu Regionalnog stambenog projekta, a istima će biti obezbijeđena trajna stambena rješenja kroz lokalnu integraciju u njihovim mjestima raseljenja.

Cilj Poziva je kupovina 8 stanova u Opštini Herceg Novi u svrhu stambenog zbrinjavanja 8 porodica. Stanovi će se kupiti od zajedničkih finansijskih sredstava RHP fonda i nacionalnog sufinansiranja.

1. **BROJ PUBLIKACIJE**: RHP MNE7 – Kupovina stanova na teritoriji opštine Herceg Novi u okviru Regionalnog stambenog programa/Program stambenog zbrinjavanja u Crnoj Gori

U skladu sa gore navedenim podacima, Uprava za kapitalne projekte raspisuje

***ČETVRTI JAVNI POZIV***

***za prikupljanje ponuda za kupovinu gotovih stanova na području***

***Opštine Herceg Novi***

1. **PREDMET KUPOVINE:**

Uprava za kapitalne projekte prikuplja ponude za kupovinu gotovih 8 (osam) stanova na području Opštine Herceg Novi u okviru Regionalnog stambenog programa/Program stambenog zbrinjavanja u Crnoj Gori.

Definisane neto površine stanova koji se kupuju su u skladu sa Zakonom o socijalnom stanovanju ("Službeni list Crne Gore", br. 35/2013) sa maksimalno dozvoljenim odstupanjima po stambenoj jedinici.

Maksimalno dozvoljena odstupanja su definisana na osnovu definisane neto površine stana, kako je to prikazano u tabeli ispod:

**Tabelarni prikaz predviđenih stanova za kupovinu:**

| Broj članova porodice | Broj porodica | Zakon o socijalnom stanovanju (m2) | 25 m2+ Max 5 m2 (neto) odstupanje | 32 m2+ Max 7 m2 (neto) odstupanje | 39 m2+ Max 8 m2 (neto) odstupanje | 46 m2+ Max 10 m2 (neto) odstupanje | 53 m2+ Max 10 m2 (neto) odstupanje | 60 m2+ Max 10 m2 (neto) odstupanje |
| --- | --- | --- | --- | --- | --- | --- | --- | --- |
|
|
|
| 1 | - | 25 |  |  |  |  |  |  |
| 2 | - | 32 |  |  |  |  |  |  |
| 3 | 3 | 39 |  |  | 3 |  |  |  |
| 4 | - | 46 |  |  |  |  |  |  |
| 5 | 5 | 53 |  |  |  |  | 5 |  |
| 6 | - | 60 |  |  |  |  |  |  |
| 7 | - | 67 |  |  |  |  |  |  |
| 8 | - | 74 |  |  |  |  |  |  |
| 9 | - | 81(max 85) |  |  |  |  |  |  |

Ukupna procijenjena vrijednost je **442.680,00 EUR euro bez PDV-a**. Maksimalna cijena po m2 neto stambenog prostora ne može biti veća od **1.050,00 EUR bez PDV-a**.

1. **PONUDA TREBA DA SADRŽI SLJEDEĆU DOKUMENTACIJU – ZA SVE PONUĐAČE**
* Dostaviti ime, prezime, adresa, JMBG vlasnika (fizičko lice), odnosno naziv, oblik privrednog društva, sjedište, PIB, ime i prezime ovlašćenog lica (pravno lice), sa podacima radi uspostavljanja kontakta (tel., fax, e-mail i sl);
* Dostaviti dokaz o stvarnom vlasništvu bez tereta i ograničenja - List nepokretnosti koji je izvađen najkasnije 15 dana prije datuma prijema ponude;
* Dostaviti dokaz da je objekat upisan u katastar nepokretnosti u skladu sa članom 104 Zakona o planiranju prostora i izgradnji objekata (Sl. list Crne Gore 064/17);
* Dostaviti važeću Upotrebnu dozvoluu skladu sa članom 121 Zakona o uređenju prostora i izgradnji objekata (Sl. List Crne Gore 40/10, 34/11, 47/11, 35/13, 39/13), za objekte koji su izgrađeni prije početka primjene naprijed navedenog zakona. Napomena : Upotrebna dozvola nije potrebna za zgrade izgrađene prije 1979. godine;
* Ako ponuđač nije vlasnik nekretnine, dostaviti Rješenje o registraciji za obavljanje poslova u prometu nekretnina i dokaz o ovlaštenju za obavljanje kupoprodajnih radnji (ugovor, nalog , punomoćje i sl.). Ovaj dokaz dostavlja samo ponuđač koji je pravno lice.;
* Dostaviti osnovu (skicu) nekretnine - stana sa opisom prostorija i iskazanim neto površinama raspoloživog prostora;
* Dostaviti opis opreme nekretnine (zidne i podne obloge, grijanje i sl.);
* Dostaviti podatak o godini izgradnje objekta u kojoj se stan nalazi;
* Dostaviti ukupnu cijenu za ponuđenu nekretninu **iskazanu u Eurima.**

Ponuđač je dužan iskazati ukupno ponuđenu cijenu.

Fizičko lice kao ponuđač iskazuje cijenu bez uračunatog PDV-a.

Pravno lice kao ponuđač iskazuje cijenu na slijedeći način:

Neto cijena: \_\_\_\_\_\_\_\_\_\_\_\_\_\_\_\_ eura

PDV: \_\_\_\_\_\_\_\_\_\_\_\_\_\_\_\_ eura

Ukupna ponuđena cijena: \_\_\_\_\_\_\_\_\_\_\_\_\_\_\_\_ eura.

**NAPOMENA**:

Svi Regionalni stambeni projekti su oslobođeni PDV-a i u tom smislu će biti obezbijeđena odgovarajuća poreska potvrda.

1. **NAČIN DOSTAVLJANJA PONUDA**

Ponude se mogu predati:

* neposrednom predajom na arhivi naručioca na adresi ul. Arsenija Boljevića 2 a (City Mall, 3 sprat), Podgorica i
* preporučenom pošiljkom sa povratnicom na adresi ul. Arsenija Boljevića 2 a (City Mall, 3 sprat), Podgorica.

Ponuda treba da sadrži naznaku:

„NE OTVARATI – Ponuda za prodaju stana na području Opštine Herceg Novi“

1. **VRIJEME I MJESTO PODNOŠENJA PONUDA I JAVNOG OTVARANJA PONUDA**

Ponude se predaju radnim danima od 08 do 15 sati, zaključno sa danom 09.02.2023. godine do 12:00 sati.

**NAPOMENA**:

Ponude podnesene nakon isteka roka za dostavljanje ponuda ne evidentiraju se u registru primljenih ponuda već će ih Uprava za kapitalne projekte evidentirati kao neblagovremen ponude, označiti kao takve i odmah ih vratiti neotvorene pošiljaocu.

Javno otvaranje ponuda, kome mogu prisustvovati ovlašćeni predstavnici ponuđača sa priloženim punomoćjem potpisanim od strane ovlašćenog lica, održaće se dana 09.02.2023. godine u 12:30 sati, u prostorijama Uprave za kapitalne projekte, na adresi ul. Arsenija Boljevića 2 a (City Mall, 3 sprat), Podgorica.

1. **KRITERIJUM ZA IZBIR NAJPOVOLJNIJIH PONUDA**

Najpovoljnijim ponudama smatraju se ponude koje su blagovremene (tačka 7 ovog javnog poziva), sadrže ispravnu traženu dokumentaciju (tačka 5 ovog javnog poziva), odgovaraju tehničkim karakteristike stanova koji se pribavljaju (tačka 4 ovog javnog poziva), i sa najnižom ponuđenom cenom.

1. **PONUDE PRIMA I OBRAĐUJE UPRAVA ZA KAPITALNE PROJEKTE**
* O rezultatima nadmetanja kao i o terminu obilaska ponuđenih stanova, ponuđač će biti blagovremeno pismeno obaviješten;
* Uprava za kapitalne projekte zadržava pravo da ne prihvati niti jednu prispjelu ponudu;
* Na ovo javno prikupljanje ponuda ne primjenjuju se odredbe Zakona o javnima nabavkama.

**NAPOMENA:**

Ponuđeni stan mora biti uredan i primjeren za stanovanje – useljiv (podne i zidne obloge i sl.).